laion/Wikipedia-Exotic huggingface dataset:
বাউন্ডারি স্ট্রীট

বাউন্ডারি স্ট্রীট (চীনা: 界限街)হল কাওলুন, হংকংয়ে অবস্থিত একটি তিন-লেনের একমুখী রাস্তা। এটি পশ্চিমের তুং চাউ সড়কের সাথে পশ্চিম যুবরাজ এডওয়ার্ড সড়কের ছেদ থেকে শুরু হয়ে পূর্ব দিকে প্রাক্তন কাই তাক বিমানবন্দরের দিকে ধাবিত হয়েছে। ঐতিহাসিকভাবে এই সড়কটি কাওলুনের দক্ষিণ ও উত্তর অংশের (নতুন কাওলুন) মধ্যকার সীমানা নির্দেশ করে। দক্ষিণ কাওলুনই কুইং রাজ্য থেকে গ্রেট ব্রিটেন ১৮৬০ সালে নিয়ে নেয়, অ্যারো যুদ্ধের পর বেইজিং চুক্তি অনুসারে। ১৮৯৮ সালে পিকিং-এর দ্বিতীয় সনদ অনুযায়ী ৯৯ বছরের জন্য উত্তর কাওলুন যুক্তরাজ্য কর্তৃক ইজারা নেওয়া হয়। ইজারা নেওয়ার পর এই সীমানার নাম বাউন্ডারি লাইন থেকে রাখা হয় ওল্ড ফ্রন্টিয়ার লাইন। প্রাথমিকভাবে এই স্থানে কোনো সড়ক ছিল না, তবে ১৯৩৪ সালে কাওলুন শহরটির উন্নয়নের সাথে সাথে জমি কর এবং জমির ইজারার ব্যাপারে সুবিধার জন্য হংকং সরকার একটি সড়ক নির্মাণ করে। নির্মাণের প্রথম দিকে পূর্ব এবং পশ্চিম অংশ সাগরের (ভিক্টোরিয়া হারবার) নিকটে ছিল, তবে বর্তমানে জমি ভরাট করার মাধ্যমে এ গঠনের পরিবর্তন আনা হয়েছে। পূর্বাংশে কেইকু বিমানবন্দর নির্মাণের জন্য এমনটা ঘটে। তবে ঐতিহাসিকভাবে গুরুত্বপূর্ণ এ শহরের সড়কে বা এর আশেপাশে কোনো ধরনের ঐতিহাসিক স্থাপনা নেই। এই সীমানা উঁচু ধরনের নানান বাঁশের বেঁড়া দিয়ে আচ্ছাদিত। এর ফলে চীনা কাওলুন ও ব্রিটিশ কাওলুনের মধ্যকার চোরাচালানি প্রতিরোধ করা সম্ভব হত। এই কলোনিতে নতুন সাম্রাজ্যের অন্তর্ভুক্তির পরে সীমানাটি অনেকটাই অপ্রচলিত হয়ে পড়ে। যদিও সড়কটি ঐতিহাসিক সীমানা নির্দেশ করেম তবুও উত্তরের ইজারা নেবার ৩০ বছরের মধ্যে ১৯৩৪ সাল পর্যন্ত এই সড়কের কোনো অস্তিত্ব ছিল না। কাওলুন টং এর উন্নতি তরান্বিত করার জন্য এবং সেইসাথে উত্তর ও দক্ষিণ সীমানার মধ্যকার জমিকর হিসাবের সুবিধার জন্য এই রাস্তা নির্মাণ করা হয়। বর্তমান সময়ে নতুন কাওলুন অনেকাংশেই নতুন সাম্রাজ্যের অন্তর্ভুক্ত হিসেবে ধরা হয় না, বরং কাওলুনের শহুরে অঞ্চল হিসেবেই ধরা হয় (বাউন্ডারী স্ট্রীটের উভয় পাশে)। প্রশাসনিকভাবে পূর্ব রেলপথের পশ্চিমে এই সড়কের অংশ ইয়াউ সিম মং জেলা ও শাম সুই পো জেলার মধ্যকার সীমানা নির্দেশ করে। ১ জুলাই ১৯৯৭ তারিখে বাউন্ডারি স্ট্রীটের উভয় পাশের সার্বভৌমত্ব যুক্তরাজ্য থেকে হংকং-এর বাকি অংশসহ চীনের কাছে সমর্পিত হয়। হংকং-এর ইতিহাস নতুন সাম্রাজ্যসমূহ কাওলুন পিকিং-এর সনদ নানজিং-এর চুক্তি হংকং সাম্রাজ্য বর্ধন সনদ হংকং-এর সড়ক ও রাস্তাসমূহ "ong Kong Fun in 18 District - Sham Shui Po District" (ইংরেজি ভাষায়)। ৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৬।  উইকিমিডিয়া কমন্সে বাউন্ডারি স্ট্রীট সংক্রান্ত মিডিয়া রয়েছে। গুগল মানচিত্রে বাউন্ডারী স্ট্রীট
গিলগিত নদী

গিলগিট নদী পাকিস্তান-এর পাক অধিকৃত কাশ্মির এর গিলগিট-বালটিস্তান প্রদেশের শিনদুর হ্রদ থেকে উৎপন্ন হয়েছে। এর পর নদীটি পার্বত্য পথ অতিক্রম করে গিলগিট শহরে পাশ দিয়ে বাহিত হয়ে সিন্ধু নদ-এ মিলিত হয়েছে। নদীটির মোট দৈর্ঘ্য ২৪০ কিলোমিটার (১৫০ মা)।এই নদীটির প্রবাহের সমগ্র অংশই পার্বত্য অঞ্চলে ফলে নদীটি খুবই খরস্রতা।নদীটি সিন্ধু নদএর অন্যতম উপনদী।এই নদী গিলগিট শহরে জলের জোগান দেয়।এই নদীর তীরে অবস্থিত গিলগিট শহরের নাম এই নদী থেকেই নেওয়া হয়েছে।এই নদীটি শীতকালে জমে বরফে ঢেকে যায়।এই সময় নদী পথে চিত্রল ও গিলগিট যুক্ত থাকে। গিলগিট নদীটি শানদুর হ্রদ থেকে উৎপন্ন হয়েছে।এইনদী উৎস স্থল থেকে প্রথমে পশ্চিমে প্রবাহিত হয়েছে এর পর এটি দক্ষিণ পশ্চিমে প্রবাহিত হয়েছে।নদীটি হিন্দুকুশ পর্বত,কারাকোরাম পর্বত এর হিমবাহের জলে পুষ্ট।নদিটি উৎপন্ন হয়ে গভীর উপত্যকা ও গিরিখাদ এর মধ্য দিয়ে বাহিত হয়েছে।এই নদীটি গিলগিট শহরে পৌঁছনর আগে হুনজা নদীর সঙ্গে মিলিত হয়েছে।এর পর নদীটি গিলগিট শহর অতিক্রম করে সিন্ধু নদ-এ মিলিত হয়েছে গিলগিত শহরের কাছেই বুনজি নামক স্থানে।নদীটি সিন্ধু নদের অন্যতম উপনদী ও জলের উৎস।এর প্রবাহ পথে বহু ছোটো ছোট পাহিড়ী নদী ও পাহাড়ী ঝরণা যুক্ত হয়েছে।এই গুলিই নদীটির জলের প্রধান উৎস।এই অঞ্চলে নদীটি এক বিশাল জলের সঞ্চয় ও নদী ব্যবস্থা গড়ে তুলেছে। গিলগিট নদীটি খুবই খরস্রতা ও গভীর উপত্যকা বিশিষ্ট হওয়ায় নদীর দুই পারের সঙ্গে যোগাযোগ খুবই দুর্বল।নদীর দুই পাড়ের মধ্যে যোগাযোগ বাড়ানোর জন্য গিলগিত-বালতিস্তান প্রদেশের প্রশাসন জুটিয়ালে একটি সেতু নির্মাণের পরিকল্পনা নেয়।এর পর এর নির্মাণ শুরু হয় এবং নির্ধারিত সময়ের মধ্যে নির্মাণ কাজ শেষ হয়।এই সেতুটি আরসিসি ব্রিজ নামে পরিচিত।সেতুটি উদ্ভোদন করেন গিলগিত-বালতিস্তান এর মুখ্যমুন্ত্রী হাফেজুর রহমান।এই সেতু নদীর দুই পাড়ে অবস্থিত জুটিয়াল অঞ্চল ও কারাকোরাম বিশ্ববিদ্যালয়কে যুক্ত করেছে।এটি এই অঞ্চলের মানুষের মধ্যে যোগাযোগ বৃদ্ধি করেছে। এই নদীর উৎস শানদুর হ্রদ গিলগিট ও চিত্রলকে যুক্ত করেছে।এই হ্রদে শীতের সময় জল জমে বরফের আস্তরন পরে।এই বরফের উপর দিয়ে গিলগিট ও চিত্রলএর মধ্যে যোগাযোগ রক্ষা হয়।শীতকালে চিত্রল ও গিলগিট এর মধ্যে প্রতি বছর পোল খেলা অনুষ্ঠিত হয়। এই পোলো খেলা এখানকার মানুষের কাছে এক ঐতিহ্যে পরিনত হয়েছে।এই হ্রদটি ১২০০০ ফুট বা ৩,৭০০ মিটার উচু। Handy, Norman,। K2, the Savage Mountain : travels in Northern Pakistan। [Place of publication not identified]। আইএসবিএন 978-3-99048-717-4। ওসিএলসি 985116029। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) History of civilizations of Central Asia.। Dani, Ahmad Hasan., Masson, V. M. (Vadim Mikhaĭlovich), 1929-, Harmatta, J. (János), 1917-2004., Puri, Baij Nath., Etemadi, G. F., Litvinskiĭ, B. A. (Boris Anatolʹevich), Zhang, Guangda, 1931-, Samghabadi, R. Shabani.। Paris: Unesco। ১৯৯২–২০০৫। আইএসবিএন 92-3-102719-0। ওসিএলসি 28186754। উদ্ধৃতি শৈলী রক্ষণাবেক্ষণ: তারিখ বিন্যাস (link) "Infrstructure:Bridge over Gilgit River opens"। The Express Tribune। সংগ্রহের তারিখ ০৩-১১-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "Gilgit River।Pakistan360degrees"। [স্থায়ীভাবে অকার্যকর সংযোগ]
রাষ্ট্রপতি নিকোলাউ লোবাটো আন্তর্জাতিক বিমানবন্দর

রাষ্ট্রপতি নিকোলাউ লোবাটো আন্তর্জাতিক বিমানবন্দর (পুরানো নামঃ কমোরো আন্তর্জাতিক বিমানবন্দর) (আইএটিএ: DIL, আইসিএও: WPDL) পূর্ব তিমুরের রাজধানী দিলিতে অবস্থিত একটি আন্তর্জাতিক বিমানবন্দর। এই বিমানবন্দরটি পূর্ব তিমুরের বিশিষ্ট রাজনীতিবিদ ও জাতীয় বীর নিকোলাউ দস রেইস লোবাটো-এর নামানুসারে নামকরণ করা হয়েছে। পর্তুগীজ শাসনামলে বাউকাউ বিমানবন্দর, যেটির দীর্ঘ রানওয়ে রয়েছে, সেটি আন্তর্জাতিক বিমান চলাচলের জন্য ব্যবহৃত্ হতো; কিন্তু ইন্দোনেশিয়ান শাসনামলে ১৯৭৫ সালের পর, এই বিমানবন্দরটি কমোরো আন্তর্জাতিক বিমানবন্দর নামে পরিচিতি লাভ করে। বিমানবন্দরটি ২০০৬ সালের মে'তে অপারেশন এ্যাসটিউট চলাকালে অস্ট্রেলিয়ান প্রতিরক্ষা বাহিনীর নিয়ন্ত্রণে যায়। দিলি বিমানবন্দরের রানওয়েটি সাধারণভাবে এয়ারবাস এ৩১৯, বোয়িং ৭৩৭-৫০০ অথবা সি-১৩০ হারকিউলিস বিমানের তুলনায় বৃহত্ যানের অবস্থানের অনুপযোগী হলেও ২০০৮ সালের জানুয়ারিতে পর্তুগীজ চার্টার বিমান সংস্থা ইউরোআটলান্টিক এয়ারওয়েজ লিসবন থেকে সরাসরি একটি বিমান পরিবহন করে যাতে গার্ডা ন্যাছিওনাল রিপাবলিকানা'র ১৪০ জন সদস্যের জন্য বোয়িং ৭৫৭ বিমান ব্যবহার করে। পূর্ব তিমুর বেসামরিক বিমান চলাচল বিভাগ। "euroAtlantic lands at Dili airport transporting GNR" (পিডিএফ)। ২০ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ নভেম্বর ২০১৬।  "Besok, NAM Air Buka Rute Penerbangan Baru Denpasar-Dili"। ২০ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৬।  WPDL সম্পর্কিত বিমানবন্দর তথ্যাদি - ওয়ার্ল্ড এ্যারো ডাটা। azworldairports.com - এ সংরক্ষিত তথ্য। মানচিত্র সংগৃহীত হয়েছেঃ Multimap থেকে।
কাতারি নাগরিকদের জন্য ভিসার প্রয়োজনীয়তা

কাতারি নাগরিকদের ভিসা অত্যাবশ্যক হলো অন্য রাষ্ট্রের কর্তৃপক্ষের দ্বারা কাতারি নাগরিকদের আইনি প্রবেশাধিকার। ২০১৬ সালের ফেব্রুয়ারিতে কাতারি নাগরিকদের ভিসা মুক্ত বা ভ্রমণকালে ভিসার মাধ্যমে ৭৯ টি দেশে এবং ভূখণ্ডে যাবার প্রবেশাধিকার ছিল, যা ভিসা রিস্ট্রিকশন ইনডেক্স অনুসারে কাতারি পাসপোর্ট বিশ্ব র‍্যাংকিং এর ৬২তম অবস্থানে ছিল। ঐতিহাসিকভাবে, জিসিসি সদস্য দেশসমূহে ভ্রমণকালে কাতারি নাগরিকদের ভিসা প্রয়োজন হত না। ৫ জুন ২০১৭ থেকে শুরু করে, বাহরাইন, সৌদি আরব এবং সংযুক্ত আরব আমিরাত কাতারি নাগরিকদের প্রবেশে নিষেধাজ্ঞা আরোপ করেছে। যাইহোক, কাতারি নাগরিক যারা ঐসব দেশে বিবাহ বন্ধনে আবদ্ধ তারা কোনভাবে প্রভাবিত হয়নি, দ্বৈত নাগরিকত্ব না থাকলেও। ঐসব দেশে তারা কাজ করার অধিকার রাখত। একইভাবে জিসিসি সদস্য দেশসমূহের নাগরিকদের ও কাতারে প্রবেশে ভিসা প্রয়োজন হত না। কাতারের ভিসা নীতিমালা কাতারি পাসপোর্ট টেমপ্লেট:সূত্র তালিকা টেমপ্লেট:Visa policy by country টেমপ্লেট:Visa Requirements
সেভেন ইয়ার্স ইন টিবেট

সেভেন ইয়ার্স ইন টিবেট: মাই লাইফ বিফোর, ডিউরিং অ্যান্ড আফটার বা তিব্বতে সাত বছর: আমার পূর্বের, বর্তমান এবং পরবর্তী জীবন (১৯৫২; জার্মান: Sieben Jahre in Tibet. Mein Leben am Hofe des Dalai Lama; ১৯৫৪ সালে ইংরেজিতে) হল অস্ট্রিয়ার পর্বতারোহী হেইনরিখ হ্যারার রচিত আত্মজীবনীমূলক গ্রন্থ। দ্বিতীয় বিশ্বযুদ্ধ এবং সমাজতান্ত্রিক চীনা পিপল'স লিবারেশন আর্মির আক্রমণ চলাকালীন ১৯৪৪ এবং ১৯৫১ এর মধ্যে তার ব্যক্তিজীবনের অভিজ্ঞতার আলোকে এই গ্রন্থটি রচিত হয়। বইটিতে হ্যারার এবং তার সঙ্গী পিটার আউফস্নেইটার ভারতের ব্রিটিশদের নির্যাতন শিবির থেকে পালানোর কাহিনি বিধৃত হয়েছে। হ্যারার এবং আউফস্নেইটার তখন তিব্বতের লাসায় যায়। এখানে তারা বেশকিছু বছর কাটায়; হ্যারার তৎকালীন তিব্বতি সংস্কৃতির সাথে পরিচিত হয় এবং তা বইটিতে তুলে ধরে। হ্যারার ধীরে ধীরে ১৪তম দালাই লামার শিক্ষক ও বন্ধু হয়ে ওঠে। পরবর্তী চীনা সেনাদের এগিয়ে আসার পূর্বেই তিনি ১৯৫০ সালের নভেম্বর মাসে লাসা ত্যাগ করেন। ছুম্বি উপত্যকার কাছে কিছুদিন থাকার পর তিনি ১৯৫১ সালের মার্চ মাসে তিব্বত ত্যাগ করে ভারতে চলে যান। সেভেন ইয়ার্স ইন টিবেট বইটি ৫৩টি ভাষায় অনূদিত হয়, এবং ১৯৫৪ সালে যুক্তরাষ্ট্রের সর্বাধিক বিক্রিত বইও ছিল এটি। সে বছরে বইটির মোট ৩ মিলিয়ন কপি বিক্রি হয়। ফ্ল্যামিঙ্গো মুদ্রণে প্রকাশিত এই বইটিতে ১৪তম দালাই লামা লেখকের কাজের প্রশংসা করে বলেন: "হ্যারার সবসময়েই তিব্বতের বন্ধু ছিল। আমাদের জন্য তার সবচেয়ে বড় অবদান ছিল সেভেন ইয়ার্স ইন টিবেট, যা আমার দেশের সাথে হাজার হাজার মানুষের পরিচয় করিয়ে দিয়েছে। বইটির উপর ভিত্তি করে দুইটি চলচ্চিত্র নির্মিত হয়েছে। একটি হল হ্যান্স নিয়েটার পরিচালিত ৭৬-মিনিট দৈর্ঘ্যের একটি প্রামাণ্যচিত্র সেভেন ইয়ার্স ইন টিবেট (১৯৫৬), যেখানে ধারণকৃত চিত্র ছাড়াও স্বয়ং হ্যারার কর্তৃক ধারণকৃত ও পরিবর্ধিত চিত্রসমূহও স্থান পায়। অপরটি হল জিন-জ্যাকুইস আনুয়াড পরিচালিত এবং ব্র্যাড পিট ও ডেভিড থিউলিস অভিনীত চলচ্চিত্র সেভেন ইয়ার্স ইন টিবেট (১৯৯৭)। ওয়ার্কার্স ওয়ার্ল্ড-এর সাংবাদিক গ্যারি উইলসন হ্যারারের আত্মজীবনীকে "তার অভিযানের কল্পমিশ্রিত উপস্থাপনা" হিসেবে উল্লেখ করেন। লুইস এম. সাইমন বলেন, বইটি কেবল মূল চরিত্রের অন্ধকার অতীতকেই তুলে ধরেছে। লি জিয়ানহুয়া বলেন, বইটির মাধ্যমে হ্যারার "মানবাধিকারের বিচারক" আখ্যা লাভ করেছেন। প্যাট্রিক ফ্রেঞ্চ ধারণা করেন বইটি লিখিত হয় ছদ্মনামে, তাই বইটির ইংরেজি সংস্করণে বেশ পরিবর্তন এসেছে। ঐ সময়ে একটি বইয়ের মধ্যে রাজনৈতিক অতীত তুলে ধরা সত্যিই অচিন্তনীয় ছিল। ডেভিড বাউয়ি একই নামে একটি সংগীতও রচনা করেন, যা তার আর্থলিং (১৯৯৭) অ্যালবামে রয়েছে। কুন্ডুন দ্য কাপ ড্রিমিং লাসা Martin, Douglas Martin (জানুয়ারি ১০, ২০০৬)। "Heinrich Harrer, 93, Explorer of Tibet, Dies"। The New York Times।  Heinrich Harrer (২০১০)। Seven Years in Tibet। HarperCollins Publishers। আইএসবিএন 0007323387, 9780007323388 |আইএসবিএন= এর মান পরীক্ষা করুন: invalid character (সাহায্য)।  "বই পর্যালোচনা: সেভেন ইয়ার্স ইন টিবেট"। দ্য ওপেন ক্রিটিক। ১৯৫৬। জানুয়ারি ১৭, ২০১৩ তারিখে মূল থেকে আর্কাইভ করা।  পিয়েরে দেসগ্রাউপেসের নেওয়া হেইনরিখ হ্যারারের সাক্ষাৎকার; ৩রা এপ্রিল, ১৯৬৯, "ফাইভ কলামস টু আ" টিভি অনুষ্ঠানে
১৮৭৬ সালের ঘূর্ণিঝড় (বাংলাদেশ)

১৮৭৬ সালের বাকেরগঞ্জ ঘূর্ণিঝড় (অক্টোবর ২৯ – নভেম্বর ১, ১৮৭৬) প্রাণহানির ও ভয়ঙ্করের দিক থেকে পৃথিবীর ঘূর্ণিঝড়-এর ইতিহাসে ষষ্ঠ স্থান নিয়ে আছে।। ৩১ অক্টোবর ১৮৭৬ সালে বাকেরগঞ্জের উপকূলের (মেঘনার মোহনার ‍নিকটে) উপর দিয়ে বয়ে যায় এই প্রলয়ঙ্করী ঘূর্ণিঝড়। ২৭শে অক্টোবর, দক্ষিণ বঙ্গোপ্রসাগর (আনুমানিক) ১০.০ ডিগ্রি উত্তর এবং ৮৯.০ ডিগ্রি পূর্ব হতে ঘূর্ণিঝড়ের উৎপত্তি হয় এবং এর ফলশ্রুতিতে সকাল থেকেই নিন্মচাপের সৃষ্টি হয়, যা ৩০শে অক্টোবর ১৫ ডিগ্রি উত্তর ৮৯ ডিগ্রি পূর্ব এ তীব্রতর আকার ধারণ করে এবং উত্তর-উত্তরপূর্ব দিকে এগিয়ে যেতে থাকে। ৩১ অক্টোবর প্রবল সামুদ্রিক ঝড়ের আকার নিয়ে বাকেরগঞ্জএর উপকূলের উপর দিয়ে বয়ে যায়। ঝড়ের কেন্দ্র ৩-১৩.৬ মিটার, বাতাসের তীব্রতা ২২০ কিমি/ঘণ্টা (১৪০ মাইল/ঘণ্টা) এবং পানি সমুদ্রতটের থেকে স্বাভাবিকের থেকে ৪০ ফিট (১২ মিটার) উপর দিয়ে বয়ে যায়। মেঘনা মোহনা এবং চট্টগ্রাম, বরিশাল ও নোয়াখালী উপকূলে তীব্র ঝড়ো জলোচ্ছ্বাস ও প্লাবন সংঘটিত হয়। ঘূর্ণিঝড়ে বাকেরগঞ্জের নিন্ম অঞ্চল সম্পূর্ণভাবে প্লাবিত হয়ে যায়, ঝড়ে আক্রান্ত ব্যতীত সমপরিমান মানুষ ঝড় পরবর্তী বিভিন্ন অসুখ ও অনাহরে মৃত্যুবরণ করে। আনুমানিক হিসাবে ২ লক্ষ মানুষ এর প্রাণহানী ঘটে এই ঘূর্ণিঝড়ে। আরও অধিক মানুষ মারা যায় দুর্যোগ পরবর্তী মহামারী এবং দুর্ভিক্ষে। "Deadliest World Tropical Cyclones - Weather Underground" (ইংরেজি ভাষায়)।  চৌধুরী, মাসুদ হাসান। "ঘূর্ণিঝড়"। বাংলাপিডিয়া।  "Bengal cyclone of 1876" (ইংরেজি ভাষায়)। [স্থায়ীভাবে অকার্যকর সংযোগ]
সড়ক ই৬১১ (সংযুক্ত আরব আমিরাত)

ই ৬১১ (আরবি: إ ٦١١) সংযুক্ত আরব আমিরাতের একটি সড়ক। এটি আমিরাত সড়ক নামেও পরিচিত। আবুধাবি আমিরাতের সাথে উত্তরাঞ্চলীয় রাশ আল খাইমাহ, উম্ম আল কওয়্যাইন আমিরাতকে সংযুক্ত করার জন্য ই ৬১১ সড়কটি তৈরী করা হয়েছে। রাস্তাটি দুবাই শহরকে পাশ কাটিয়ে ই ৩১১-এর সমান্তরালে অতিক্রম করে। রাস্তাটি তিন ধাপে সম্পন্ন করা হয়েছে। প্রথম পর্যায় ফেব্রুয়ারি ২০০৬ এ শুরু হয়। এই পর্যায়ে একটি সেক্টর তৈরির লক্ষ্য ছিল, যা ই ৬৬ (দুবাই-আল আইন সড়ক) থেকে শুরু হয়ে ই ৭৭ (জেবেল আলী আল হাবাব সড়ক) পর্যন্ত গিয়েছে। দ্বিতীয় পর্যায় ২০০৭ সালের জানুয়ারিতে শুরু হয়। এই পর্যায়ে শারজাহের ই ৮৮ (আল দইদ সড়ক)-এর সাথে বাইপাসকে যুক্ত করা হয়। ২০১৩ সালে এমিরেটস সড়ক নামকরণের আগে, ই ৬৬ কে দুবাই বাইপাস সড়ক বলা হত। আকাশ থেকে ই৬১১-এর দৃশ্য মরুঝড়ের সময় ই৬১১ "Dubai Bypass Road renamed Emirates Road"। Gulf News। এপ্রিল ৬, ২০১৩। সংগ্রহের তারিখ জানুয়ারি ২০, ২০১৪।  প্রবেশদ্বার:  সড়ক
কিউশু

কিউশু (জাপানি ভাষায় 九州) জাপানের তৃতীয় বৃহত্তম দ্বীপ এবং জাপানের চারটি দ্বীপের মধ্যে সবচেয়ে দক্ষিণ-পশ্চিমে অবস্থিত। এটির প্রাচীন নাম ছিল কিউকোকু (জাপানি ভাষায় 九国, বাংলায় "নয়টি রাজ্য”), চিনজেই (জাপানি ভাষায় 鎮西, বাংলায় "প্রশান্ত মহাসাগরীয় অঞ্চলের পশ্চিম অংশ"), এবং সুকুশি-নো-শিমা (জাপানি ভাষায় 筑紫島, বাংলায় "সুকুশির দ্বীপ ")। অষ্টম শতকে তাইহো কোড পুনর্গঠিত হলে ফুকোকা (তৎকালীন কিউশু) দ্বীপের শহর দাজাইফু অঞ্চলটির একটি গুরুত্বপূর্ণ প্রশাসনিক স্থানে পরিণত হয়। ২০০৬ সালের হিসাব অনুযায়ী ৩৫,৬৪০ বর্গকিলোমিটার (১৩,৭৬০ বর্গমাইল) আয়তনের কিউশুর জনসংখ্যা ছিল ১৩,২৩১,৯৯৫ জন। কিউশু দ্বীপটি পর্বতবহুল এবং এখানে জাপানের সবচেয়ে জীবন্ত আগ্নেয়গিরি এসো পর্বত রয়েছে যার উচ্চতা ১৫৯১ মিটার (৫২২০ ফুট)। এখানে টেকটনিক ক্রিয়ার চিহ্নও রয়েছে। আজকের কিউশু অঞ্চলটি (九州 地方 কিউশু-চিহোও) সাতটি প্রশাসনিক অঞ্চল বা কেন্‌-এর সমন্বয়ে গঠিত একটি রাজনৈতিক সংজ্ঞায়িত অঞ্চল। এই প্রশাসনিক অঞ্চলগুলো হলঃ উত্তর কিউশু ফুকুওকা প্রশাসনিক অঞ্চল কুমামোতো প্রশাসনিক অঞ্চল নাগাসাকি প্রশাসনিক অঞ্চল ওওইতা প্রশাসনিক অঞ্চল সাগা প্রশাসনিক অঞ্চল দক্ষিণ কিউশু কাগোশিমা প্রশাসনিক অঞ্চল মিয়াযাকি প্রশাসনিক অঞ্চল ওকিনাওয়া প্রশাসনিক অঞ্চল "Kujū-san, Japan"। Peakbagger.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Nussbaum, "Dazaifu" in গুগল বইয়ে p. 150, পৃ. 150,; Dazaifu Nussbaum, Louis-Frédéric and Käthe Roth. (2005). Japan encyclopedia. Cambridge: Harvard University Press. আইএসবিএন ৯৭৮-০-৬৭৪-০১৭৫৩-৫; OCLC 58053128
বড় মসজিদ (দুবাই)

বড় মসজিদ সংযুক্ত আরব আমিরাতের দুবাইয়ে অবস্থিত একটি মসজিদ। এটি মূলত ১৯০০ খ্রিষ্টাব্দে নির্মিত হয়। পরে এটিকে ভেঙ্গে ১৯৬০ খ্রিষ্টাব্দে পুনর্নির্মাণ করা হয়। আবার ১৯৯৮ খ্রিষ্টাব্দে এটিকে পুনর্নির্মাণের মধ্য দিয়ে যেতে হয়। মসজিদটি ১২০০ জনেরও বেশি সংখ্যক মুসল্লি ধারণ করতে পারে। অমুসলিমদের মিনার ব্যতীত মসজিদের কোনো অংশে প্রবেশ করতে দেওয়া হয় না এ মসজিদটি দুবাইয়ের ধর্মীয় ও সাংস্কৃতিক জীবনের কেন্দ্রবিন্দু। মসজিদটি মূলত একটি মক্তব ছিল, যেখানে পবিত্র কুরআন শরিফ শিক্ষা দেয়া হত। এখানে ১৯০০ সালের দিকে কুরআন শিক্ষা দেয়ার জন্য শিক্ষার্থী ভর্তি শুরু হয়। এই মসজিদটি দুবাইয়ের অন্যতম বৃহৎ মসজিদ এবং পুরাতন শহরটির একটি কর্তৃত্বপূর্ণ অট্টালিকা। মসজিদটির উচ্চতর গঠনটি হল এর ৭০ মিটার (২৩০ ফু) মিনার, যা দুবাইয়ের মিনারগুলোর মধ্যে সবচেয়ে উঁচু এবং বাতিঘরের প্রতিনিধিত্ব করে। মসজিদটির বেলে-ধূসর দেয়ালগুলো অনলংকৃত হলেও সেখানে একটি বড় কুরআনের শিলালিপি রয়েছে যা প্রবেশদ্বারের সম্মুখের পাঁচটি কলামের উপরে খচিত এবং ছয় ধাপের একটি সংক্ষিপ্ত ফ্লাইটের উপরের বসানো রয়েছে। মসজিদে ৪৫টি ছোট এবং নয়টি বৃহৎ গম্বুজ ও লম্বা মিনার রয়েছে। কাঠের জানালাগুলোতে হস্তনির্মিত কাঁচ লাগানো হয়েছে। মসজিদটির মিনার আনাতোলীয় রীতিতে নকশা করা হয়েছে। মসজিদটির দর্শকদের রক্ষণশীল পোশাক পরিধান করার পরামর্শ দেওয়া হয়ে থাকে। এ মসজিদের নিকটতম মেট্রো স্টেশনটি হল আল ফাহিদি। সংযুক্ত আরব আমিরাতে ইসলাম সংযুক্ত আরব আমিরাতের মসজিদের তালিকা Thomas,Gavin (৩ সেপ্টেম্বর ২০০৯)। Frommer's Dubai and Abu Dhabi Day by Day। John Wiley & Sons। পৃষ্ঠা 41–42। আইএসবিএন 978-0-470-68459-7।  Lyons, Colette (২০১০)। The Unofficial Guide to Dubai। John Wiley & Sons। পৃষ্ঠা 187।  "Lonely Planet review for Grand Mosque"। Lonely Planet। সংগ্রহের তারিখ ১ জুন ২০১৩।  Thomas, Gavin (২০০৯)। Frommer's Dubai and Abu Dhabi Day by Day। পৃষ্ঠা 41।  Ian Cross; Pilot Productions (২০০৫)। Adventure Golf: From Fairways to Fun Days Attractions on and Off the World's Most Remarkable Golf Courses। GLOBE PEQUOT Press। পৃষ্ঠা 107। আইএসবিএন 978-0-7627-3790-1। [স্থায়ীভাবে অকার্যকর সংযোগ]
পূর্ব তিমুরের বিমানবন্দরের তালিকা

পূর্ব তিমুরের বিমানবন্দরের তালিকা হিসাবে এখানে পূর্ব তিমুরে অবস্থান অনুসারে বিমানবন্দরসমূহের (স্থানীয় ভাষায়ঃ Timor-Leste) তালিকা সন্নিবেশিত হলো। বোল্ড করে লেখা বিমানবন্দরগুলোতে বাণিজ্যিক বিমান সংস্থাসমূহ সেবা প্রদাণ করে থাকে। পূর্ব তিমুরের যোগাযোগ ব্যবস্থা Aeronautical Information Publication (AIP) from Timor-Leste Civil Aviation Department "ICAO Location Indicators by State" (পিডিএফ)। International Civil Aviation Organization। ২০০৬-০১-১২। ২০০৭-০৯-২৬ তারিখে মূল (PDF) থেকে আর্কাইভ করা। সংগ্রহের তারিখ ২০১৬-১১-০১।  "UN Location Codes: Timor-Leste"। UN/LOCODE 2006-2। UNECE। ২০০৭-০৪-৩০।  - includes IATA codes Great Circle Mapper: East Timor - IATA and ICAO codes World Aero Data: East Timor - IATA codes
নিকিতা (টেলিভিশন ধারাবাহিক)

নিকিতা (ইংরেজি: Nikita) একটি আমেরিকান টেলিভিশন ধারাবাহিক যা দি সি ডব্লিউ তে সেপ্টেম্বর ৯, ২০১০ থেকে ডিসেম্বর ২৭, ২০১৩ পর্যন্ত যুক্তরাষ্ট্রে প্রচারিত হয়েছিল। এটি ১৯৯৭ সালে প্রচারিত জনপ্রিয় টেলিভিশন ধারাবাহিক লা ফেমে নিকিতা এর পরবর্তি ধারাবাহিক কাহিনি নিয়ে তৈরি। এই ধারাবাহিক এর মূল চরিত্র একজন নারী যার নাম নিকিতা। নিকিতা সরকারের একটি গোপন সংস্থা ডিভিশান থেকে পালিয়ে যায়, পালিয়ে যাওয়ার ৩ বছর পর আবারো ফিরে আসে ডিভিশান নামক সংস্থা কে বন্ধ করে দেওয়ার জন্য। নিকিতা ধারাবাহিক এর বিভিন্ন পর্বে আগত অভিনেতাদের তালিকা ২০১৭ সালের ১৪ই মার্চ থেকে বাংলাদেশের বেসরকারি টেলিভিশন চ্যানেল চ্যানেল আই ধারাবাহিকটি বাংলায় ডাবিং করে প্রতি সপ্তাহের শুক্র ও শনিবার বিকেল ৫ঃ৪৫ মিনিটে সম্প্রচার করা শুরু করে। ধারাবাহিকটির নাম ভুমিকায় কণ্ঠ দেন ২০১৪ সালের লাক্স চ্যানেল আই সুপারস্টার তাহসিন। Hibberd, James (মে ২০, ২০১০)। "CW's New Fall Schedule: 'Nikita' Joins 'Vampire Diaries'"। The Hollywood Reporter। The Live Feed। ২৩ মে ২০১০ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৬।  Bettinger, Brendan (মে ২০, ২০১০)। "Upfronts: The CW Unveils Their Fall 2010 Schedule; SUPERNATURAL Joins SMALLVILLE on Fridays"। Collider। জুন ২৭, ২০১০ তারিখে মূল থেকে আর্কাইভ করা। সংগ্রহের তারিখ মে ১৬, ২০১৩।
গিলগিত বিমানবন্দর

গিলগিট বিমানবন্দর হল পাকিস্তান এর অধীনস্থ গিলগিত-বালতিস্তান এর একটি প্রধান বিমান বন্দর। গিলগিট শহর থেকে বিমানবন্দরটি ২.৩ কিলোমিটার (১.৪ মা)।বিমানবন্দরটি সঙ্গে ইসলামাবাদ বিমানবন্দরের বিমান পরিসেবা চালু রয়েছে। এই বিমানবন্দর প্রধানত ব্যবহার করে পর্যটকেরা। ইসলামাবাদ থেকে কারাকোরাম হাইওয়ে হয়ে গাড়িতে গিলগিট আসতে সময় লাগে ১৫ ঘণ্টা এবং বাসে সময় লাগে ২৪ ঘণ্টা কিন্তু বিমানে লাগে ১ ঘণ্টা ফলে পর্যটকেরা বিমান পরিবহন ব্যবহার করে গিলগিট আসতে। ইসলামাবাদ-গিলগিট রুটে শুধুমাত্র পাকিস্তান ইন্টারন্যাশনাল এয়ারলাইন্স বিমান চালায়। বিমান পরিবহন সংস্থাটি এই রুটে ৪২ আসনের এটিআর-৪২ বিমান পরিচালনা করে। পর্যটন মরশুম যেমন শীতকালে এই বিমান বন্দরে যাত্রী চলাচল বৃদ্ধি পায়। বিমান বন্দরটি ৩৫.৫৫ উত্তর ও ৭৪.১৮ পূর্বে অবস্থিত। এটি সমুদ্র সমতল থেকে ১৪৬২ মিটার উচ্চতায় অবস্থিত। এই বিমান বন্দরটি পার্বত্য অঞ্চলে অবস্থিত হওয়ায় এর রানওয়ে ছোট। বিমানবন্দরটির রানওয়ে ১৬৪৬ মিটার হওয়ায় বোরিং ৭৩৭ এর মত বড় বিমান বিমানবন্দরটিতে নামতে পারেনা। ছোট বিমান চালু রয়েছে বিমানবন্দরটিতে। পাকিস্তান ইন্টারনেশনাল এয়ারলাইন এটিআর-৪২ বিমান এই বিমানবন্দর থেকে চালায়। এই পরিসেবার অগে সেনাবাহীনির লোকহেড সি-১৩০ হারকিউলাস বিমান পরিচালনা করা হত ইসলামাবাদ-গিলগিট রুটে। এর পর এই রুটে কিছু দিন ফোকার এফ-২৭ ফ্রেন্ডশিপ বিমান চালানো হয়। বর্তমানে এই বিমানের পরিবর্তে এটিআর -৪২ বিমান পরিচালনা করা হয়। গিলগিত-ইসলামাবাদ রুটে। ২০১৪ সালে পাকিস্তানএর প্রধান মন্ত্রী নওয়াজ শরিফ গিলগিট বিমানবন্দরে একটি নতুন ও আধুনিক টার্মিসান নির্মাণের প্রস্তাব করেন। বর্তমানে এই বিমানবন্দরে একটি নতুন আধুনিক টার্মিনাসের নির্মাণ চলছে। এই টার্মিনাসে থাকবে অত্যাধুনিক ব্যাগ পরীক্ষা ব্যবস্থা, বৃহৎ অপেক্ষা বা বসবার ব্যবস্থা, পানীয় জল ও শৌচালয়ের সুব্যবস্থা। এই বিমানবন্দরের সঙ্গেই রয়েছে একটি সুন্দর হ্রদ। এই হ্রদকে কেন্দ্র করে একটি পার্ক গড়ে উঠেছে। এই পার্কটি সিএএ পার্ক বা গিলগিট সিটি পার্ক হিসাবে পরিচিত। গিলগিত শহর থেকে বিমানবন্দরটি ২.৩ কিলোমিটার দূরে অবস্থিত। ফলে এই বিমাবন্দরকে যুক্তকারি ২.৩ কিলোমিটার পথের আধুনিকীকরণ ও এই পথে যাত্রী পরিবহনের উন্নয়নে ব্যবস্থা নেওয়া হয়েছে পাকিস্তান সরকার ও গিলগিত-বালতিস্তান সরকারের থেকে। ওই পথের আধুনিকীকরণ সম্পূর্ণ হলে শহরের কেন্দ্রীয় এলাকা থেকে বিমানবন্দরে যোগাযোগ সহজ ও আরামদায়ক হবে। বিমান্দরটিতে কিছু সমস্যা রয়েছে। এই বিমানবন্দরের রানওয়ে ১৬৪৬ মিটার। বলে এই ছোট রানয়েতে বড় বিমান অবতরন করানো যায় না। আবার বিমানবন্দরটিতে কুয়াশার সমস্যা রয়েছে। ফলে কুয়াশা বিমান পরিচালনায় বাধা সৃষ্টি করে। এছাড়া বিমান বন্দরটি থেকে রাতে বিমান পরিচালনার কোনো ব্যবস্থা নেই। ১৯৯৮ সালের ২৫ আগস্ট এই বিমানবন্দরে ফোকার F-২৭ বিমান ৫৪ জন যাত্রিনিয়ে দুর্ঘটনার কবলে পরে। "Gilgit-Pakistan World Airport Codes"। সংগ্রহের তারিখ ০৩-১১-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "Muharram, Gilgit gives peace a chance"। Dawn। সংগ্রহের তারিখ ০৩-১১-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "AIP Pakistan:OPGT-Gilgit"। [স্থায়ীভাবে অকার্যকর সংযোগ]
হিদেও নাকাতা

হিদেও নাকাতা (中田 秀夫 Nakata Hideo; জন্ম - ১৯ জুলাই, ১৯৬১) একজন জাপানি ব্যক্তি ও চলচ্চিত্রকার। নাকাতা জাপানের ওকাইয়ামা শহরে জন্মগ্রহণ করেন। তিনি জাপানিতে তৈরি এমন একাধিক ভয়াবহ চলচ্চিত্রের উপর কাজ করেন এবং তার কাজের জন্য পশ্চিমা দর্শকদের কাছে সবচেয়ে বেশি পরিচিতি লাভ করেন। তার উল্লেখ যোগ্য কিছু কাজের মধ্যে রয়েছে রিং (১৯৯৮), রিং ২ (১৯৯৯) এবং ডার্ক ওয়াটার (২০০২)। এদের অনেকগুলোই পুনরায় আমেরিকায় তৈরি হয়েছে যেগুলো নামকরণ করা হয়েছিল দ্যা রিং (২০০২), ডার্ক ওয়াটার (২০০৫), এবং দ্যা রিং টু। নাকাতা ইংরেজি ভাষায় চলচ্চিত্র তৈরির জন্য পরিকল্পনা করেন। পরবর্তীতে তিনি ড্রিমওয়ার্কস থেকে দ্যা রিং টু (২০০৫) চলচ্চিত্রটি যা তিনি জাপানি ভাষায় করেছিলেন সেটি তৈরি করার প্রস্তাবনা পায়। নাকাতা এই প্রস্তাবনা গ্রহণ করেন এবং নিজের চলচ্চিত্রটি পুনরায় তৈরি করেন। নাকাতার চলচ্চিত্রর মধ্যে রয়েছে স্লিপিং ব্রাইড (২০০০), কার্স, ডেথ্ এন্ড স্পিরিট এবং কেয়স (২০০০)। এছাড়াও জাপানে মনস্তাত্ত্বিক রোমাঞ্চ উপন্যাসের উপর তৈরি করেছেন দি ইনসাইড মিল। নাকাতা কে ইউনাইটেড ট্যালেন্টস এজেন্সির দ্বারা প্রতিনিধিত্ব করানো হয়। তার চলচ্চিত্র চ্যাটরুম, ২০১০ ক্যান্স ফিল্ম ফেস্টিভাল চলচ্চিত্র উৎসবে প্রদর্শিত হয়। কার্স,ডেথ্ এন্ড স্পিরিট (১৯৯২ ভিডিও) - পরিচালক ডন্ট ল্যুক আপ (১৯৯৬) - পরিচালক, লেখক (গল্প) তোকইয়ো বিইয়োরি (১৯৯৭) - অভিনেতা রিং (১৯৯৮) - পরিচালক জোসেফ লোসেয়: দ্যা ম্যান উইথ ফোর নেম্স (১৯৯৮) (তথ্যচিত্র) - পরিচালক, লেখক রিং ২ (১৯৯৯) - পরিচালক, লেখক স্লিপিং ব্রাইড (২০০০) - পরিচালক কেয়স (২০০০) - পরিচালক সোতোহিরো (২০০০) - পরিচালক ডার্ক ওয়াটার (২০০২) - পরিচালক, লেখক (চিত্রনাট্য) লাস্ট সিন (২০০২) - পরিচালক, প্রযোজক দ্যা রিং টু (২০০৫) - পরিচালক ডার্ক ওয়াটার (ইউ এস এ) (২০০৫) - লেখক হিদেও নাকাতাস কাইদান (২০০৭) - পরিচালক ডেথ্ নোট: এল, চেন্জ দ্যা ওয়ার্লড (২০০৭) - পরিচালক চ্যাটরুম (২০১০) - পরিচালক দ্যা সুইসাইড ফরেস্ট '(২০১২) - পরিচালক দ্যা কমপ্লেক্স (2013) - পরিচালক মন্সটার্য (২০১৪) - পরিচালক, ওয়ার্লড উইথ গড (২০১৪) গোস্ট থিয়েটার (2015) Schilling, Mark (১৮ জানুয়ারি ২০১০)। "Hideo Nakata to direct 'Incite Mill'"। Variety।  "Nakata direct Incite Mill"। DreadCentral।  "ENOUGH of These Underground Games. Hideo Nakata, It's a Little Late."। BloodyDisgusting।  "New Trailer: Spend Some Time in Hideo Nakata's The Incite Mill"। DreadCentral।  "Full Trailer for Hideo Nakata's 'The Incite Mill'"। DreadCentral।  Cannes Film Festival ইন্টারনেট মুভি ডেটাবেজে হিদেও নাকাতা (ইংরেজি) অলমুভিতে হিদেও নাকাতা Nakata's JMDb Listing (in Japanese)
সংযুক্ত আরব আমিরাতে ইসলাম

ইসলাম সংযুক্ত আরব আমিরাতের সরকারী ধর্ম। সংযুক্ত আরব আমিরাত এর জনসংখ্যার ৮০% এর বেশি মানুষ অনাগরিক। বস্তুত আরব আমিরাতের সকল নাগরিক মুসলমান; দেশটির প্রায় ৮৫% মুসলমান সুন্নি এবং ১৫% মুসলমান শিয়া পন্থার অনুসারী। তবে দেশটিতে ইসমাইলা, শিয়া এবং আহমদিয়া মুসলিমদের সংখ্যা খুব কম। এখানকার বিদেশীরা প্রধানত দক্ষিণ এশিয়া ও দক্ষিণ-পূর্ব এশিয়া হতে আগত, যদিও অনেক বহিরাগত মধ্য-পূর্ব, ইউরোপ, মধ্য এশিয়া, কমনওয়েলথের স্বাধীন রাষ্ট্রসমূহ, উত্তর আমেরিকা হতে আসে। আল নাহিয়ান এবং আল মাকতুমের শাসক পরিবার উয়ুনিদ রাজবংশ হতে মালিকি মাজহাবের ইসলামী আইনশাস্ত্র দৃড়ভাবে মেনে চলে এবং শেখ আব্দুল্লাহ বিন আলি আল উয়ুনিদের নির্দেশে মালিকি মাজহাবের প্রসার ঘটায়। "The World Factbook"। CIA। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৬।  "সংরক্ষণাগারভুক্ত অনুলিপি"। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৬।